text: VVS'ere i kamp 
  08 september 2010 kl. 08.58
  De bedste VVS?ere fra region syds tekniske skoler dyster om at blive kåret som regionsmester. Den titel er nemlig adgangsbillet til DM, der kan være springbrættet til en plads ved VM i London.
  Regionsmesterskabet finder sted på Hansenberg i dag onsdag og i morgen torsdag. Vinderen herfra deltager ved Danmarksmesterskabet i Odense. Her deltager omkring 200 elever fra 34 forskellige fag - fra tømrere til mediegrafikere og fra smede til social- og sundhedsassistenter. Det er første gang erhvervsuddannelserne holder et fælles Danmarksmesterskab.
  